NaiveNeuron/SloPal huggingface dataset:
Laššáková, Jana, podpredsedníčka NR SR (2012-10-26):
Áno, ďakujem veľmi pekne. Ja chcem poďakovať pánom poslancom, ktorí vystúpili v rozprave a vyjadrili podporu predloženému návrhu zmeny zákona o rokovacom poriadku. Chcem povedať, že predkladatelia pôvodne navrhovali zmenu až v štyroch bodoch. Tam, kde sa na určité návrhy vyžadoval súhlas dvoch alebo troch poslaneckých klubov, po tom, ako bola dohoda na poslaneckom grémiu, je tu pozmeňujúci návrh, ktorý predniesol pán poslanec Susko. A som teda rada, že aj bolo zo strany poslancov, bola vyjadrená podpora a súhlas s týmto návrhom zákona. Nemôžem súhlasiť s pozmeňujúcim návrhom, ktorý predložil pán poslanec Chren, pretože ten je nad rámec dohôd, ktoré boli prijaté na poslaneckom grémiu, ale aj na rokovaní poslaneckých klubov. Ďakujem vám pekne za podporu.
Kollár Boris, predseda NR SR (2023-02-14):
Prosím, ukľudnime sa v sále! (Povedané súbežne s rečníčkou.)
P. Markovič, poslanec: (2008-02-08):
Chcem sa krátko ale vyjadriť k tej druhej časti, o ktorej tu bolo menej povedané a je to trošku len technická časť, ale práve tá ukazuje presne na taký istý charakter, ako sú odporúčacie lístky, a to je zbytočné, nezmyselné šikanovanie, zbytočné, nezmyselné prieťahy a v tomto prípade trošku taká, prepáčte mi za výraz, zadubenosť vládnej koalície k akýmkoľvek zmenám, ktoré prichádzajú zo strany opozície. Ja som totižto podobný, nie celkom presne v tejto textácii, návrh podával už pri prerokovaní novely zákona o zdravotnej starostlivosti, tej, ktorá aj zavádzala napríklad odporúčacie lístky. Týka sa to toho, že zákon o zdravotnej starostlivosti hovorí o povinnosti informovať, tzv. informatívny súhlas, kde zákon hovorí o tom, že musí tam byť pečiatka a podpis ošetrujúceho lekára. Takto zákon hovorí, že musí to byť zdravotnícky pracovník, ale na priloženom tlačive v prílohe už sa hovorí o ošetrujúcom lekárovi, čo zjavne opäť zbytočne komplikuje a v realite sa to často aj nedeje tak, že ten informatívny súhlas sa dáva lekárom. Preto som už aj ja navrhoval, tak ako pani poslankyňa Sabolová navrhuje, vyslovene čisto technickú, veľmi logickú zmenu, dať do súladu text zákona s prílohou a dať možnosť aj v realite zdravotníckym pracovníkom akýmkoľvek, či ide už o ošetrujúceho lekára, či sestru s licenciou, či ide o sestru v agentúre domácej ošetrovateľskej starostlivosti, pôrodnú asistentku s príslušnou licenciou, aby tak mohla urobiť. Teda aby sme prílohu č. 4 k návrhu zákona, a to je vzor náležitostí písomného informovaného súhlasu, zmenili, aby sme nezužovali okruh osôb, ktoré posudzujú potrebu zabezpečovania informatívneho súhlasu, iba na ošetrujúceho lekára, a teda nie na zdravotníckeho pracovníka, na sestru, ktorá tak môže urobiť. Takže určite podporujem aj tú zmenu, ktorú pani poslankyňa Sabolová navrhuje, aby sme v tom tlačive v prílohe zákona zmenili to na podpis a odtlačok pečiatky poskytovateľa. Ďakujem pekne.
Klus, Martin, poslanec NR SR (2018-12-05):
Tak isto by som sa rád poďakoval kolegovi Petrovi Osuskému za toto vystúpenie. V podstate veľmi jasne doplnil aj o tú historickú skúsenosť a historickú pamäť to, čo som hovoril, keď som predstavoval náš návrh zákona, a tak isto som mu vďačný aj za tú vsuvku o problematickom spolunažívaní opozície a koalície v Národnej rade Slovenskej republiky. Ja som tušil, že je to zlé, keď som sa tejto téme venoval teoreticky ako politológ, ale že je to až také zlé, ako je to v praxi, keď už tu sedím medzi vami ako poslanec Národnej rady, to som nepredpokladal. Napriek tomu na rozdiel od kolegu Petra Osuského ja som ešte stále tak trošku optimista a prihováram sa týmto aj tu, myslím, jednému sediacemu poslancovi strany MOST – HÍD, ktorá v roku 2013 za presne tento istý návrh zákona zahlasovala. Na tom návrhu zákona sa toho veľa nezmenilo, aj tá dôvodová správa je v zásade rovnaká. Akurát, že sa zmenili politické pomery. A to by som rád zdôraznil, že práve toto je to, čo mne úprimne vadí na farizejstve niektorých koaličných strán. Ďakujem pekne.
Šeliga, Juraj, podpredseda NR SR (2020-07-14):
Pán poslanec, pardon, pani poslankyňa Pleštinská, nech sa páči.
Dostál, Ondrej, poslanec NR SR (2019-10-15):
Vážená pani ministerka, vážený pán podpredseda Národnej rady, kolegyne, kolegovia, dovoľte, aby som veľmi stručne vystúpil aj v druhom čítaní k návrhu zákona, ktorým sa mení a dopĺňa zákon Národnej rady Slovenskej republiky o kontrole v štátnej správe. Ja som už v prvom čítaní povedal, že vidím v tom návrhu viacero pozitívnych zmien. A niektoré sú drobné vyplývajúce z aplikačnej praxe, niektoré sú také, že môžu pomôcť zlepšiť výkon kontroly v štátnej správe. Upozornil som na jeden moment, ktorý som považoval za problematický alebo, alebo diskutabilný. A síce to, že si Úrad vlády, ako kontrolný orgán, mal získať oprávnenie vyžiadať si od Policajného zboru, orgánov činných v trestnom konaní a súdov informácie z trestného konania a tie použiť na účel zákona. Keďže nežijeme, nežijeme vo vzduchoprázdne, aj v rámci nášho poslaneckého klubu existovala obava, že politicky riadený orgán, ktorým Úrad vlády nepochybne je, by sa dostával k informáciám z trestného konania, ktoré inak nie sú prístupné iným ako dotknutým subjektom, a že by to bolo potenciálne zneužiteľné, za normálnych podmienok určite nie, lebo, lebo je, teda bude dobré, ak aj úrad, ktorý má dohliadať na kontrolu, tak bude mať viacej informácií, ale aj vo svetle toho, čo sa teraz deje a čo sa teraz všetko prevalilo, taká obava v našom klube bola a zdržali sme sa. Som rád, že teda pani ministerka mi vtedy odpovedala, že to bola požiadavka OLAF-u. Ja som sa ešte stretol aj so zástupcami Úradu vlády, ktorí pripravovali ten návrh zákona, rokovali sme o tom. Oni to potvrdili s tým, že vlastne v každej krajine má OLAF nejaké špecifické postavenie, cez ktoré sa k tým informáciám dostáva, a u nás je navrhnuté toto riešenie. Na základe aj našej diskusie potom cez výbory prišiel vlastné jediný pozmeňovák, ktorý tie pochybnosti, povedal by som, zaháňa. Pretože v tom pôvodnom návrhu bolo, že na účely zákona podľa ods. 6, teda poškodzovanie finančných záujmov Európskej únie. Navrhovaná formulácia hovorí, že pri spolupráci s Európskym úradom pre boj proti podvodom podľa ods. 4 je Úrad vlády oprávnený vyžiadať si od Policajného zboru, orgánov činných v trestnom konaní a súdov informácie z trestného konania a tie použiť na tento účel. Čiže bude zjavné, že nie na akýkoľvek účel, nie na akékoľvek informácie, ale striktne na účely spolupráce s OLAF-om. Čiže chcem aj za náš zmenšený poslanecký klub povedať, že vítame túto zmenu a budeme hlasovať za tú zmenu aj za celý návrh zákona. Ďakujem.
Senko, Ján, poslanec NR SR (2019-10-18):
Pán poslanec, náš návrh reaguje na situáciu, ktorá vznikla po náleze Ústavného súdu a námietok Legislatívnej rady vlády k riešeniu súčasného stavu v oblasti zabezpečovania pamiatkovej ochrany. Vzhľadom na to po rôznych konzultáciách, rozhovoroch s ministerstvom kultúry sme prevzali možno neľahkú úlohu, aby sme návrh zákona, ktorý bude riešiť túto situáciu, dostali do tohto procesu, aby sme o ňom hovorili a nachádzali riešenia tak, aby to bolo aj v súlade s tvojimi slovami, ktoré si povedal, že v oblasti pamiatok musí mať štát istý fungujúci systém. Ja nehovorím, že tento náš návrh je perfektný, určite sa v ňom nájdu nejaké problematické časti, ale určite sleduje to, o čom si aj ty hovoril, a myslím si, že pred nami je ešte aj druhé čítanie a v rámci možností, ak to bude možné a budú tie návrhy na riešenie tohto problému vyhovujúce tomu, aby tento stav v oblasti pamiatok sme vedeli riešiť, tak myslím si, že sme úplne naklonení tomu, aby sme pomohli pri tomto riešení, pretože ozaj sme sa dostali do dosť zložitej situácie. Ďakujem.
Kašper, Igor, poslanec NR SR (2020-07-10):
Ďakujem aj ja kolegovi Čepčekovi za príspevok a v rámci Banskej Bystrice je tu dosť kolegov, tak oni vedia, aký bol aj u nás problém, a teda respektíve aj je. A aj podľa môjho názoru najväčší problém tých herní je to, že tí ľudia, študenti, žiaci idú okolo do tých herní, keď idú do škôl, keď idú domov, keď idú na poštu. U nás to bolo napríklad na sídlisku Fončorda, kde to zašlo až do takej anomálie, že tie herne boli v strede sídliska, kde ľudia nachádzali v blízkom parčíku striekačky, mamičky nechodili už vonku s deťmi večer, lebo sa báli, až po našom, dovolím si povedať, obrovskom tlaku a po mojom videu, na ktoré som hrdý, tak na základe týchto vecí niektoré herne svoju činnosť skončili, ale keby sa to nebolo udialo, tak neviem, čo s nami je doteraz. Máme v Banskej Bystrici ulicu Horná, ktorú už obyvatelia miestni premenovali na ulicu Hernú, lebo na päťdesiatich metroch sú štyri herne vedľa seba. Dobre počujete. Štyri herne vedľa seba tam, aj kde bývajú, kde bývajú ľudia, kde bývajú študenti. Bystričania veľmi dobre vedia, že za toto zahlasujem, že som za to veľký bojovník a obetujem aj toho pol milióna eur, o ktoré v rozpočte napríklad mesto Banská Bystrica príde, lebo to sú také peniaze. Len sa, samozrejme, obávam, že niektorí primátori a poslanci budú mať s tým problém, ale k tomu sa ešte určite vrátime, možno v septembri. Ale myslím si, že toto je jediná cesta a určite to skúsme, je to možnosť, ako sa zbaviť tých herní na území mesta, na území obcí, a týmto spôsobom sa výrazne zvýši táto možnosť. Ďakujem pekne.
Adamčík, Eduard, poslanec NR SR (2017-10-11):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
B. Bugár, podpredseda NR SR: (2001-09-05):
(Hlasovanie.) Prítomných je 87 poslancov, za 82, zdržali sa 4, nehlasoval 1. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. A nakoniec budeme hlasovať o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 387/1996 Z. z. o zamestnanosti v znení neskorších predpisov a o zmene a doplnení niektorých zákonov, tlač 1040 . Nech sa páči, pán spravodajca. F. Halmeš, poslanec: Áno, presne tak ako v predchádzajúcom prípade navrhujem, aby sme hlasovali za návrh uznesenia, ktoré predniesol pán poslanec Brocka, aby sa Národná rada uzniesla, že tento návrh prerokuje v druhom čítaní.
Ďuriš Nicholsonová, Lucia, podpredsedníčka NR SR (2018-05-28):
Pán poslanec Schlosár.
Pellegrini, Peter, predseda NR SR (2024-01-11):
Ďakujem. Pán poslanec Sabo s procedurálnym návrhom.
Cigániková, Jana, poslankyňa NR SR (2020-06-03):
Ondro, ja sa ti chcem ospravedlniť, že som ti vykríkla do toho, ale teda poviem to vo faktickej, čo som chcela povedať, lebo tu sa hovorí o tom, akoby Miňo Mazurek vlastne nič nespravil, ale ja chcem pripomenúť, že on ani ničomu nezabránil. On tam jak jedno hovado vykrikoval na tú ženu s tými deťmi a načo je mu ten, tá melónová postava, keď ju nevyužije na to, aby tým ďalším opiciam tam zabránil, aby do tej ženy hádzali kamene? Akože on tam stál a podporoval ich! Čiže to neni, že chudáčik, my mu krivdíme, lebo nič neurobil, ale nezachoval sa vôbec galantne, vôbec slušne, už vôbec nie ako chlap. A musím povedať, že bola by som zvedavá, čo by s ním narobili takí vojaci, ktorí sú ochotní ísť svojimi telami a svojím zdravím, zdravie a životy nasadzovať na obranu dokonca inej krajiny, len preto, že je to správne. A tento tu, čo nám tu vykrikuje, tak nedokáže obrániť ani jednu úbohú ženu s malými deťmi a ešte to podporuje a správa sa ako opica. Takže len toľko som chcela. Ďakujem.
Muňko, Dušan, poslanec NR SR (2015-10-30):
Vážený pán predseda, vážené dámy, vážení páni, súhlasím, že v zdravotníctve je hŕba problémov a niektoré veci nie sú v dobrom stave, ale musíme si povedať, posledných desať rokov ako zdravotníctvo na Slovensku vyzerá a kde to vlastne začalo. Ja sa nechcem, lebo tu už bolo hrubo povedané z jednej, z druhej strany, ale šesť zákonov, ktoré presadil bývalý minister Zajac, narobilo v zdravotníctve to, čo dneska ten maraz je tam. Pretože snažil sa, najprv zaviedol dvadsaťkorunáčky, potom sa snažil sprivatizovať všetky lukratívne činnosti, dať ich do buď ekonomického prenájmu, či to bola patológia, labáky, dialýza alebo čokoľvek ďalej. Ďalej vytvoril dvanásť poisťovní, ktoré prakticky len zdravotníctvo pripravovali o peniaze. Keď to celé zoberem a zoberem, že dneska pracuje v zdravotníctve vo fakultných nemocniciach zhruba 23-tisíc ľudí, tak mám tu aj tabuľky, aký je priemerný plat sestry, aký je priemerný... (Zatlieskanie poslanca Hlinu a jeho pokrikovanie. Reakcie z pléna.)
P. Paška, predseda NR SR: (2009-02-17):
(Hlasovanie). 137 prítomných, 14 za, 72 proti, 38 sa zdržalo, 13 nehlasovalo. Návrh sme neschválili.
Jurinová, Erika, podpredsedníčka NR SR (2013-09-03):
Ďakujem pánovi ministrovi. A dávam slovo spoločnému spravodajcu z výboru pre verejnú správu a regionálny rozvoj poslancovi Milanovi Panáčkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
K. Tóthová, poslankyňa: (2008-10-30):
Pokiaľ ide o pána poslanca Slafkovského, nuž, pán poslanec, ja nezvyknem hovoriť niečo, čo si neoverím. Posledná záchytná izba zanikla v roku 2004 – bola to záchytná izba v Bratislave – z dôvodu, že ju návštevník absolútne zdemoloval. Mečiarova vláda odišla v roku 1998. Na území republiky boli vtedy ešte viaceré záchytné izby. Trend nešiel v rozširovaní, v udržaní, v zabezpečení ich činnosti, trend išiel v postupnom upadaní a likvidácii týchto izieb. Pokiaľ by ste mne neverili, odkazujem na Staromestský kuriér, môžem vám to v momente ukázať a odkazujem aj na ďalšie články, ktoré taktiež mám tu. Ak máte záujem, v momente si to môžete tiež overiť.
Danko, Andrej, predseda NR SR (2016-05-19):
Ďakujem. Prosím, prezentujme sa a hlasujme. (Hlasovanie.) Prítomných 141 poslancov, za 61, proti 26, zdržalo sa 52, nehlasovali 2. Konštatujem, že sme uvedený návrh zákona do druhého čítania neschválili a nebudeme pokračovať v rokovaní o ňom. Nasleduje hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony (tlač 63, bod 29 schváleného programu). Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ondrejovi Dostálovi, aby hlasovanie uviedol. Prosím, pán poslanec.
Hrnčiar, Andrej, podpredseda NR SR (2018-09-11):
Ďalším vystupujúcim v rozprave je pán poslanec Beblavý.
Sulík, Richard, predseda NR SR (2011-02-09):
Prepáčte, pán poslanec. Poprosil by som kolegov hore, keby mohli ísť diskutovať von, počuť vás až sem, páni Paška, Krnáč, venujte, prosím vás, pozornosť rečníkovi. Ďakujem pekne. Nech sa páči, pán Číž.
Košútová, Magda, poslankyňa NR SR (2013-02-06):
Reagujem na pána Poliačika, hovorím presne to isté, čo hovoril aj on, že si myslím, že to majú, že sa majú k tomu vyjadrovať odborníci, ktorí vedia, ako, ako, aké podmienky jednotlivé druhy požadujú. Takže nevidím tu žiadne koalično-opozičné šarvátky ani odvolávanie sa predkladateľa na to, že sú tu, že sú tu opozičné a koaličné nedorozumenia alebo takéto záležitosti. A myslím si, že, pán poslanec, ani vlastný pozmeňujúci návrh v minulom zákone ste nepodporili.
P. Paška, predseda NR SR: (2007-09-13):
(Hlasovanie.) 130 prítomných, 58 za, 68 proti, 3 sa zdržali, 1 nehlasoval. Konštatujem, že sme tento návrh neodsúhlasili. Ďalej.
V. Veteška, podpredseda NR SR: (2004-10-21):
Teraz dávam slovo spravodajcovi, ktorého určil navrhnutý gestorský výbor pre verejnú správu, pánovi poslancovi Pavlovi Abrhanovi. Nech sa páči.
B. Bugár, podpredseda NR SR: (2003-01-21):
(Príchod prezidenta Slovenskej republiky do rokovacej sály.)
Martvoň, Anton, poslanec NR SR (2015-11-13):
Ďakujem pekne. Chcem upozorniť taktiež pána Figeľa, že porušil rokovací poriadok, lebo komentoval vystupujúceho ako predsedajúci. Pán poslanec, pán podpredseda Číž, ja plne súhlasím s tvojím vystúpením. Je fakt zaujímavé, keď podpredsedovia parlamentu z opozície vypínajú nás poslancov SMER-u, ako mňa vypla pani Jurinová už viackrát. A keď vy ich slušne upozorníte, tak sa pomaly trhajú, že ako im škodíte, že nemôžu hovoriť svoje názory. Taktiež to pred chvíľkou farizejskosť opozície preukázal pán Figeľ, ktorý vás komentoval na jednej strane a na druhej strane predtým jeho kolegovia sa bili do pŕs, že proste prečo ich vy komentujete. Čo sa týka komentovania rozhodnutí súdu, pán podpredseda, plne s vami súhlasím. Je to, zo strany opozície je to pokus o ovplyvňovanie nezávislosti súdu ešte v nerozhodnutej veci. Keď som ja už právoplatné rozhodnutie prokurátora komentoval, že to, čo ma pán Hlina napadol, že mi prišlo z prokuratúry, že útok na verejného činiteľa môže spáchať iba neverejný činiteľ, preto pán Hlina sa nedopustil trestného činu, lebo je verejný činiteľ, čiže mu urobili akože nejakú imunitu, tak vtedy ma pani Jurinová vypla. Čiže na jednej strane, keď ja komentujem rozhodnutia prokuratúry, že útok na verejného činiteľa, mi napíšu v odôvodnení, môže spáchať iba neverejný činiteľ, tak vtedy mňa vypínajú, ale keď náš podpredseda parlamentu, teda vy ich upozorníte na to, že komentujú rozhodnutia, ktoré ešte nie sú právoplatné, tak vtedy sa proste tvária, že v čom je problém. Čiže tak mňa vypnú a vás kritizujú. Pán podpredseda, nenechajte sa znechutiť. Opozícia týmito svojimi vystúpeniami dokázala svoju farizejskosť.
Glváč, Martin, podpredseda NR SR (2016-10-27):
Pán poslanec Laurenčík.
Sulík, Richard, predseda NR SR (2011-09-08):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Jeden poslanec. Uzatváram možnosť sa prihlásiť do rozpravy. Pán poslanec Lazár, máte slovo.
B. Bugár, podpredseda NR SR: (2004-02-04):
vládnom návrhu zákona o fungovaní Bezpečnostnej rady Slovenskej republiky v čase mieru. Vládny návrh zákona ste dostali pred prvým čítaním ako tlač 435. Spoločnú správu výborov máte v tlači 435a. Prosím teraz znovu pána ministra obrany Slovenskej republiky Juraja Lišku, aby vládny návrh uviedol.
Maďarič, Marek, minister kultúry SR (2014-05-29):
Nešlo ani tak o otázku, ale o doplnenie toho názoru a v tomto s vami naozaj súhlasím. Keby to takto bolo položené, tak by som to hneď povedal, lebo keby som ja ako subjektívne rozhodoval, tiež by som zvolil určite v tých sankciách nejakú postupnosť práve vzhľadom na tie okolnosti, ktoré predpokladám, že aj v RTVS poznajú. To znamená aj nejakú inú angažovanosť dotyčnej osoby. Takže áno, ja, a teraz ešte raz uvádzam to, že nie som človek, ktorý by mohol niečo v RTVS diktovať, ale ako osoba tiež by som možno zvolil nejakú miernejšiu sankciu. A takisto, aby to nebolo len teda dané, že tu niekto je na základe nejakého výroku a neprípustného výroku, zase, povedzme si, bol označovaný za rasistu, ten výrok bol neprípustný, naozaj. Či bol robený pod emóciou, alebo nebol, ale bola tam veľmi rýchlo urobená aj nejaká účinná ľútosť a to treba tiež brať do ohľadu. Čiže v tomto zmysle naozaj len môžem zopakovať: veľmi, veľmi prísna sankcia, a teda nastavili si v RTVS takto vysoko latku. Predpokladám, že ju budú aj v budúcnosti v iných veciach, možno nie takých ľahko ocajchovateľných, dodržiavať. Takže uvidíme. Ďakujem.
Kuriak, Milan, poslanec NR SR (2022-12-06):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 9 spoločnej správy spoločne s odporúčaním gestorského výboru schváliť.
Glváč, Martin, podpredseda NR SR (2016-09-07):
Pani poslankyňa Shahzad.
Kuffa, Štefan, poslanec NR SR (2020-05-13):
Ďakujem. Pán minister, chcem vám poďakovať za tú vašu otvorenosť, kde v podstate ste priznali, že tie politické čistky tuná prebiehajú. A ja tak doplním tú vašu vetu, že nie je žiadnym ľudským porušením žiadneho ľudského práva byť nominantom OĽANO, SaS, SME RODINA, ZA ĽUDÍ. Ja len dopĺňam ako tú vetu. Poprosil by som vás, pán minister, spomínali ste tu úrady práce a konkrétnych riaditeľov, nemusíte hovoriť mená, ale keby ste aspoň pripomenuli a povedali, že keď sú takíto ľudia na okresných úradoch práce, že v ktorých konkrétnych okresoch, v ktorých mestách sabotujú tú prácu, o ktorej ste tuná spomínali. Lebo keď to len tak všeobecne ako zazneje, to je proste len nejaké všeobecné konštatovanie. Dovolím si povedať, pán minister, však to nielen na vašu adresu, ale vo všeobecnosti na adresu vlády, že tá pandémia COVID-19 sa zneužíva pri legislatívnom procese. A neni to jedinýkrát alebo prvýkrát, čo tuná toto máme, vedel by som to tuná vymenovať ix-krát. Dovolím si povedať, že v súvislosti s touto pandémiou boli tu predložené návrhy zákonov, ktoré sú v rozpore s ľudskými právami, a dovolím si aj povedať, v mnohých prípadoch aj s Ústavou Slovenskej republiky a myslím si, že do budúcna raz sa budeme hanbiť za tieto zákony, ktoré sme tuná v Národnej rade prijali a ako sme toto všetko odhlasovali. Pán minister, darmo takto pozeráte na mňa tuná, nesúhlasím s tým. A keď ste takto spomenuli tých sabotérov, ktorí sú tuná, ja nepotrebujem, aby ste zhadzovali tuná nejakých konkrétnych ľudí personálne, ale povedzte aspoň okresy, mestá, že kde títo sabotéri boli a kde sa nevyplácali tie sociálne dávky, ktoré tu ste spomenuli. (Ruch v sále.) Vidím, že kolegovia nemôžu vydržať, ale nech sa páči.
Blanár, Juraj, podpredseda NR SR (2022-09-20):
Na vaše vystúpenie sú dve faktické poznámky. Pán spravodajca Cmorej, nech sa páči.
Kollár, Boris, predseda NR SR (2020-09-24):
Prosím, prezentujme sa a hlasujeme. (Hlasovanie.) Prítomných 137 poslancov, za 137, proti žiadny, nezdržal sa nikto. Uvedený návrh sme schválili.
Bugár, Béla, podpredseda NR SR (2016-06-17):
Pani poslankyňa Bašistová.
Antošová, Eva, poslankyňa NR SR (2019-06-24):
Áno, ja len veľmi stručne, ešte raz teda, milé kolegyne, milí kolegovia, ja by som veľmi pekne poprosila, aby sme v prvom čítaní posunuli tento, myslím si, veľmi dobrý návrh na zníženie DPH na 10 % na všetky potraviny, a ako som avizovala, a to je v podstate aj odpoveď pre kolegu pána Hegera, ktorý sa pýtal na ten zúžený zoznam. Ešte raz, Slovenská národná strana, samozrejme, musela rešpektovať koaličné dohovory, tá výška, ktorú by sme teda potrebovali, bola 400 mil. euro, aby sa mohli znížiť ceny potravín všetky, ale teda sme v nejakom limite okolo 100 mil., a preto Slovenská národná strana, keďže je, myslím, nositeľom tých opatrení, ktoré pomáhajú zdravo žiť našim ľuďom, vzhľadom k tomu aj bude tento zoznam zužovať hlavne na zdravé potraviny, to znamená ovocie a zeleninu mierneho pásma, ktoré je možné dopestovať na Slovensku, takisto to budú zdraviu prospešné kyslomliečne výrobky, napr. tvarohy, jogurty, dokonca bryndza. Ja mám takú ambíciu, aby v tejto, v tomto zozname bol aj med okrem teda, ešte potom tam budú nejaké, samozrejme, iné zdravé potraviny. Určite tam nebudú, v tomto zozname, potraviny, ako som povedala, nápoje, ako je alkohol, alkoholické nápoje v akejkoľvek forme, a nebudú tam cukrové, cukrovinky, cukrárenské výrobky. Ešte som zabudla povedať veľmi dôležitú vec, aby sme, aby sme umožnili dostupnosť pre potraviny ľuďom aj teda z tých sociálne slabších skupín, navrhujeme do tejto skupiny zaradiť aj potraviny, ako sú, je čerstvé pečivo a rožky. Ja si myslím, že, a to je odpoveď pre pána Hegera, ešte raz k tomu fetišu vyrovnaného rozpočtu, je najvyšší čas, aby ľudia pocítili, že sa im zvyšuje životná úroveň. A na tú od..., na tú odpov..., na tú otázku pána Hegera môžem odpovedať len jednou vetou, vy nechcete teraz, pán Heger, aby sa ľuďom lepšie žilo, lebo čakáte, že prídete do vlády, a potom nechcem vidieť ten nevyrovnaný štátny rozpočet, ktorý tu vy nastolíte. Ďakujem pekne za pozornosť.
V. Palko, minister vnútra SR: (2003-04-10):
Áno, myslím si, že štát by si mal ponechať túto skúšobnú činnosť a nakoniec predkladatelia zákona, ktorí to chceli zmeniť, tento návrh zákona stiahli. Chcem povedať, že štát má okrem toho z tejto činnosti aj značný príjem v štátnom rozpočte a myslím si, že by bolo chybou, keby tento príjem išiel do pokladnice súkromnej spoločnosti, ktorá by mala monopol v tejto oblasti.
Grendel, Gábor, podpredseda NR SR (2021-11-11):
Počkáme na všetkých kolegov. Takže prosím, prezentujme sa a hlasujme. (Hlasovanie.) Prítomných 116 poslancov, za 84, proti 28, zdržali sa 4, hlasovali všetci prítomní. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa menia a dopĺňajú niektoré zákony v súvislosti s treťou vlnou pandémie ochorenia COVID-19. Vládny návrh zákona má tlač 790, návrh na jeho pridelenie na prerokovanie výborom je v rozhodnutí č. 819. Prosím pána ministra zdravotníctva Slovenskej republiky Vladimíra Lengvarského, aby vlády návrh zákona uviedol. (Rokovanie o vládnom návrhu zákona, ktorým sa menia a dopĺňajú niektoré zákony v súvislosti s treťou vlnou pandémie ochorenia COVID-19 , tlač 790.)
Pčolinský, Peter, podpredseda NR SR (2023-02-08):
Otváram všeobecnú rozpravu. Do všeobecnej rozpravy sa prihlásil pán poslanec Ondrej Dostál, nie za klub, ale je písomne prihlásený, čiže pán poslanec, nech sa páči, máte 20 minút. (Reakcia z pléna.) Najprv, nevšimol som si, dobre, čiže pán navrhovateľ najprv požiadal o slovo, nech sa páči.
Senko, Ján, poslanec NR SR (2011-07-08):
Pán predseda, včera sme schválili procedurálny návrh pána poslanca Poliačika z vášho poslaneckého klubu... (Prerušenie vystúpenia predsedajúcim.)
P. Paška, predseda NR SR: (2008-06-18):
(Hlasovanie.) 142 prítomných, 82 za, 27 proti, 33 sa zdržalo. Návrh sme postúpili do druhého čítania.
Kaník, Ľudovít, poslanec NR SR (2014-12-02):
Ďakujem pánu poslancovi Miklošovi za veľmi hlbokú a dôslednú analýzu navrhnutého štátneho rozpočtu. Ja by som z nej len upozornil alebo podčiarkol možno niektoré veci, že rozpočet sa dá napísať, keďže sa píše na papier, a papier, ako vieme, znesie všetko aj pekne a dobre vyzerajúco. Aj tento vyzerá lepšie určite ako ten predchádzajúci, ale netreba zabudnúť, že je to plán. Je to plán, ktorý vychádza z nejakých predpokladov, ktoré, v tomto vystúpení na viacerých miestach bolo veľmi správne – a plne sa s tým stotožňujem – spochybnené alebo nie spochybnené, ale vyvrátené. Takže tento plán sa nenaplní, a z toho vyplýva, že aj to konsolidačné úsilie alebo šetrenie, kľudne to môžeme nazvať, bude ešte horšie, ako, ako sa predpokladá. Takže nielen nedosiahne alebo neeliminuje tú prestávku, ktorá bola v minulom roku, ale sa ešte viac prehĺbi. A keď to tak všetko, sa na to pozerám tak dohromady, vychádza mi to, že to korešponduje s tými dnešnými slovami, ktoré zazneli od premiéra Fica, a povedal by som to tak inými, iným spôsobom, že ide sa na doraz, že už sa nepočíta s rezervou, ide sa na doraz, aby sa to ešte doklepalo v tom do toho pätnásteho, do tých predčasných volieb, ktoré pravdepodobne budú, a potom sa zasa všetko začne odznova riešiť. Takže myslím si, ja tu vidím súvislosť a myslím si, že za tými slovami, ktoré dneska tak ako keby mimovoľne zazneli, treba hľadať vážnejšie súvislosti, ako sa na prvý pohľad môže zdať.
Kollár, Boris, predseda NR SR (2022-03-30):
Vážené pani poslankyne, vážení páni poslanci, otváram rokovanie 63. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 30 poslancov. Prosím, aby sme sa pred začatím rokovania prezentovali. Prosím, prezentujeme sa. (Prezentácia.) Prítomných 95 poslancov. Zisťujem, že je prítomných 95 poslancov, teda Národná rada je uznášaniaschopná. Na 63. schôdzi Národnej rady Slovenskej republiky budú overovateľmi poslanci Peter Vons a Eduard Kočiš. Náhradníkmi budú poslanci Petra Hajšelová a Peter Šuca. Na dnešnom rokovacom dni o ospravedlnenie požiadali poslanci Andrejuvová, Bittó Cigániková kvôli služobnej ceste, Ľudovít Goga, Jozef Hlinka, Igor Kašper, Maroš Kondrót, Peter Kremský, Ján Mičovský, Peter Pellegrini, Richard Takáč, Jarmila Vaňová, Jana Vaľová. O ospravedlnenie z dôvodu práceneschopnosti požiadala poslankyňa Ľubica Laššáková. Na dnešnom, pardon, poslanci žiadajú na tejto schôdzi prerokovať návrh na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky. Podľa čl. 88 ods. 1 ústavy návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov. Teda program takejto schôdze sa neschvaľuje. Návrh má tlač 962. Uvedený návrh bol podľa § 109 ods. 3 zákona o rokovacom poriadku pridelený na prerokovanie všetkým výborom Národnej rady s tým, že ako gestorský výbor bol určený výbor pre obranu a bezpečnosť. Taktiež bol zaslaný vláde na zaujatie stanoviska. Pani poslankyne, páni poslanci, podávam procedurálny návrh, aby sme dnes rokovali až do úplného prerokovania tohto jediného bodu programu, vrátane hlasovania, bez obedňajšej prestávky za predpokladu, že tento bod prerokujeme do devätnástej hodiny. Prosím, prezentujme sa a hlasujeme o tomto návrhu. (Hlasovanie.) Prítomných 108 poslancov, za 99, proti žiadny, zdržal sa 1, nehlasovali 8. Konštatujem, že sme tento návrh schválili. Teraz pristúpime k samotnému rokovaniu o podanom návrhu na vyslovenie nedôvery. Prosím poslanca Roberta Fica, aby ako poverený člen skupiny poslancov návrh uviedol. Kolegovia poslanci, prosím, zaujmite miesta v sále, nepostávajte mi tam a nerobte mi tam hlúčky diskutujúce! Pán poslanec Pčolinský! Prosím, zaujmite miesta v sále, dobre. Ďakujem. Nech sa páči, pán poslanec, máte slovo. (Ruch v sále.) Kolegovia, prosím pekne, aby sme sa mohli pohnúť, utíšime sa! Pán poslanec Fico, máte slovo. (Rokovanie o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky , tlač 962.)
Benčík, Ján, poslanec NR SR (2022-05-10):
Ďakujem pekne. Kolega Kazda sa zmienil o tom včerajšom zhromaždení na Slavíne a ja som tam síce nebol, ale pozrel som si nejaké videá a zaznelo tam tvrdenie, ktoré sa veľmi často vo verejnosti objavuje a ktorým sa zdôvodňuje oprávnenosť ruskej agresie na Ukrajinu. Bývalý poslanec Marček tam veľmi vehementne a hlasno vykrikoval, že kde ste boli vy, ktorí ste tam na tom Slavíne, teda včera, kde ste boli od roku 2014, keď Ukrajinci povraždili v Donecku a Luhansku 14-tisíc ruskojazyčných obyvateľov Ukrajiny. Áno, táto lož je veľmi rozšírená. Nezaznela len tam, ale opakovane sa s ňom stretávame na všelijakých mítingoch, na sociálnych sieťach, tvrdia, opakujú a verklíkujú ju často voliči opozície. Aká je teda pravda? Predtým sa hovorilo že 12-, teraz 14-. Štrnásťtisíc je počet ľudí, ktorí tam zahynuli, a z toho počtu tvoria gro vojaci armády ukrajinskej republiky, dobrovoľnícke oddiely ukrajinské, dobrovoľnícke orgány na strane tej doneckej tzv. Luhanskej republiky a aj regulérnej ruskej armády, ktorá tam tiež dvakrát zasiahla. A, bohužiaľ, treba povedať, áno, je to tak, časť je civilné obyvateľstvo, ktoré počas bojov v zastavanom území zahynulo vinou obidvoch strán. Ale k žiadnemu systematickému vraždeniu ruskojazyčného obyvateľstva tam nedošlo. Toto je sprostá cynická lož vyprodukovaná Putinovou propagandou, ktorá toto šírila dlhodobo pred tou inváziou a snažila sa vytvoriť nejakú legendu na... nad... a podobnú, ako bola, bol masaker v Srebrenici, že sa udial na Ukrajine.
Pčolinský, Peter, podpredseda NR SR (2023-06-27):
Pani poslankyňa Romana Tabák.
P. Paška, predseda NR SR: (2007-02-02):
Ďalší písomne prihlásený bol pán poslanec Dzurinda. Nech sa páči, pán poslanec.
Glváč, Martin, podpredseda NR SR (2018-06-18):
Ďakujem. S faktickými poznámkami štyria poslanci, končím možnosť prihlásiť sa. Pán poslanec Mazurek, nech sa páči.
Blanár, Juraj, podpredseda NR SR (2022-03-30):
Štyri faktické poznámky na vaše vystúpenie pán poslanec. Miroslav Suja ako prvý, nech sa páči.
Figeľ, Ján, podpredseda NR SR (2012-06-27):
Ďakujem pekne. Nech sa páči, pani Erika Jurinová.
Glváč, Martin, podpredseda NR SR (2019-02-18):
Ďakujem. Pán poslanec Dostál.
Náhlik, Peter, poslanec NR SR (2012-05-02):
Sľubujem. (Potlesk.)
Laššáková, Jana, podpredsedníčka NR SR (2014-06-25):
Nech sa páči. Nechcete reagovať, pán poslanec Hlina? Chcete. Tak treba sa včas prihlásiť. Nech sa páči s reakciou, pán poslanec Hlina.
M. Hort, podpredseda NR SR: (2008-11-27):
S faktickými poznámkami na vaše vystúpenie sa prihlásili pán poslanec Miroslav Jureňa, pán poslanec Dušan Jarjabek. Uzatváram možnosť prihlásiť sa s faktickou poznámkou. Slovo má pán poslanec a spravodajca k tomuto zákonu, pán Miroslav Jureňa. Nech sa páči.
Grendel, Gábor, podpredseda NR SR (2022-06-17):
Pán poslanec Milan Kuriak.
V. Veteška, podpredseda NR SR: (2008-04-03):
Prvá otázka je od poslanca Pavla Gogu a znie: „Vážený pán predseda vlády, ktoré hlavné aktivity vašej vlády smerovali a budú smerovať na zvýšenie národného povedomia slovenskej menšiny v Maďarskej republike?“
I. Mikloš, podpredseda vlády a minister financií SR: (2004-05-20):
Ja len možno takú všeobecnejšiu poznámku, že sa nedá z východísk vyvodzovať vlastne celkový návrh vlády, lebo je tam ešte tá položka 11 mld. korún, ktorá sa bude deliť. Čiže, priestor tam, samozrejme, je a ja beriem na vedomie tie slová a určite toto bude jedna z vecí, ktorou sa budeme zaoberať a zároveň aj v tých východiskách, teda k tomu celkovému nárastu dochádza, aj keď nie v tejto kapitole úradu vlády, ale celkovo, keď sa sčítajú iné. Ďakujem pekne.
Pellegrini, Peter, predseda NR SR (2024-01-24):
S reakciou na faktické pán poslanec Kišš.
M. Číž, podpredseda NR SR: (2008-12-03):
(Hlasovanie.) 132 prítomných, 129 za, 1 sa zdržal, 2 nehlasovali. Tento návrh sme schválili. Sme v treťom čítaní . Otváram rozpravu v rámci tretieho čítania a pýtam sa, či chce niekto podať príslušné návrhy podľa príslušných ustanovení rokovacieho poriadku? Nikto. Uzatváram, vyhlasujem rozpravu za skončenú. Máte slovo, pán poslanec.
Lengvarský, Vladimír, minister zdravotníctva SR (2021-11-11):
Dobré ráno prajem. Vážený pán predsedajúci, vážené panie poslankyne, páni poslanci, dovoľte mi predložiť vám vládny návrh na skrátené legislatívne konanie ako iniciatívy materiál vlády s cieľom reagovať na aktuálny stav v spoločnosti týkajúci sa dohľadu nad dodržiavaním aktuálnych opatrení v boji proti ochoreniu COVID-19. Navrhovanou novelou sa upravuje najmä povinnosť prevádzkovateľov kontrolovať protipandemické opatrenia a odmietnuť vstup niektorým osobám do prevádzok. Vytvárajú sa zákonné predpoklady pre nariadenie uzatvoriť prevádzku počas krízovej situácie z dôvodu ochorenia COVID-19 osobou vykonávajúcou štátny zdravotný dozor, posilňujú sa kompetencie príslušníkov Policajného zboru v súvislosti s využitím oprávnenia zakázať vstup na určité miesto. Reaguje sa na útoky, ktoré v súčasnosti, ktoré sa v súčasnosti množia najmä pri poskytovaní zdravotnej starostlivosti v súvislosti s pandémiu ochorenia COVID-19. Upravuje sa povinnosť zamestnávateľa vykonať kontrolu príslušného dokladu o očkovaní, testovaní alebo prekonaní ochorenia COVID-19 a upravuje sa pandemické nemocenské. Uvedené opatrenia je nevyhnutné zaviesť čo najskôr. Opatrenia sa prijímajú na základe oznámenia o počte viac ako 7-tisíc nakazených z 9. novembra 2021, preto je nevyhnutné v súlade so zákonom o rokovacom poriadku Národnej rady Slovenskej republiky, aby Národná rada Slovenskej republiky schválila vládny návrh na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s treťou vlnou pandémie ochorenia COVID-19. Vážený pán predsedajúci, vážené panie poslankyne, vážení páni poslanci, dovoľte mi požiadať vás o podporu predloženého vládneho návrhu na skrátené legislatívne konanie. Ďakujem.
Ďuriš Nicholsonová, Lucia, podpredsedníčka NR SR (2017-06-21):
Pán poslanec Ivan s reakciou na faktické.
Laššáková, Jana, podpredsedníčka NR SR (2013-01-31):
Pán minister. (Reakcia z pléna.) Môžete vystúpiť...
Vons, Peter, poslanec NR SR (2023-03-28):
Hlasovanie bude dnes o 17.00 hod.
V. Veteška, podpredseda NR SR: (2006-03-15):
(Hlasovanie.) Prítomných je 133 poslancov, za 111, proti 4, zdržalo sa 17, nehlasoval 1. Konštatujem, že sa Národná rada uzniesla o prerokovaní tohto návrhu zákona v druhom čítaní. Prosím ďalšie návrhy.
Pleštinská, Zita, poslankyňa NR SR (2022-05-24):
Ja len hovorím, že SMER hovorí o pomoci, ale opak je skutočnosťou. My, naopak, myslíme na ekonomiku a rodiny si zaslúžia našu pozornosť. Konečne sa naše sľuby rodinám pretavia do skutkov. Verím, že po prísľube ministerstva financií, ktorý nám bol daný, bude sa rokovať so samosprávami a vyššími územnými celkami.
Matovič, Igor, poslanec NR SR (2010-08-06):
Pani Vaľová, vytvárali ste dojem, akoby sme ignorovali názor väčšiny ľudí na Slovensku , ktorí volili SMER. Chcem vám pripomenúť, že viac ako 40 % ľudí sa na voľby vykašľalo a nešlo voliť. Myslím si, že práve z dôvodu toho, že boli zhnusení z vašej politiky. V skutočnosti SMER dosiahol iba 35 % zo 60 necelých percent účasti, tým pádom máte mandát od 20 % ľudí, od každého piateho človeka na Slovensku. Prvá vec. Keď ste tu vyčítali, že tu nie je vláda, ja som si napočítal koľko je tu poslancov SMER-u, bolo ich tu 7 zo 62. To bola druhá vec. Neviem, čo tu strašíte so zvýšením veku odchodu do dôchodku. Nikto to nepovedal, zbytočne si tu vytvárate nejakú ilúziu, že vláda chce takéto niečo robiť. Zbytočne strašíte, neviem, na čo je to dobré. A potom, takú jednu osobnú vec. Naštudoval som si vašu odbornosť a pochopil som alebo teda zistil som, že vlastne predtým ako ste išli do parlamentu, ste boli veštica. Tak v tejto veci nechápem vlastne ako je možné, že vláda Roberta Fica bola schopná hovoriť o tom, že kríza sa Slovenska nedotkne a všetci poznáme realitu. Nechápem ako je možné, že ste nedokázali vyveštiť, že vlastne pribudne 200 tis. nezamestnaných. Nechápem, ako je možné, že ste nevyveštili, že miesto šesť a pol percentného rastu ekonomiky bude presný opak. Nechápem ako je možné, že ste nevyveštili miesto 30 mld. deficitu, že bude 130 mld. Ja viem, že táto vláda nebude mať takúto odborne zdatnú vešticu medzi sebou, ani teda medzi koaličnými poslancami, ale myslím si, že napriek tomu to zvládneme stokrát lepšie.
Ďuriš Nicholsonová, Lucia, podpredsedníčka NR SR (2018-09-19):
S reakciou, pán poslanec Bernaťák.
Laššáková, Jana, podpredsedníčka NR SR (2015-02-11):
Pán poslanec Hlina, nech sa páči.
Hrušovský, Pavol, predseda NR SR (2011-12-01):
Ja som považoval za udelenie slova zapnutie mikrofónu, pán poslanec.
B. Bugár, podpredseda NR SR: (2006-02-02):
(Hlasovanie.) Prítomných je 139 poslancov, za 62, proti 29, zdržalo sa 48. Konštatujem, že druhú pripomienku sme neschválili.
P. Hrušovský, podpredseda NR SR: (2002-04-05):
Páni poslanci, prerušujem rokovanie o tomto bode programu a zároveň prerušujem aj rokovanie 57. schôdze Národnej rady Slovenskej republiky. V rokovaní budeme pokračovať, tak ako sme sa dohodli, v utorok o 13.00 hodine. Predtým v dopoludňajších hodinách budú prerokovávať výbory, ktorým bol vrátený návrh zákona o Súdnej rade prezidentom Slovenskej republiky, prerokúvať niektoré výbory, preto by som vás poprosil, páni poslanci, aby ste svoju účasť na rokovaní 57. schôdze Národnej rady prispôsobili tak, aby sme o 13.00 hodine boli schopní uznášať sa. Ďakujem vám za konštruktívny prístup pri rokovaní. Prajem príjemnú cestu domov a príjemný víkend. Všetko dobré. (Prerušenie rokovania o 13.26 hodine.)
Glváč, Martin, podpredseda NR SR (2017-06-21):
Ďakujem. S faktickými poznámkami štyria poslanci. Ukončujem možnosť prihlásiť sa. Pán poslanec Číž.
Mazurek, Milan, poslanec NR SR (2021-04-30):
Pán Grendel, ono by bolo krásne, keby všetko fungovalo tak jednoducho, ako ste to opísali vo svojom prejave, kde ste povedali, že prijali sa dobré, ale aj zlé opatrenia v zdravotníckej oblasti. Pretože ja by som bol možno aj ochotný sčasti veriť, že v tom zvláštnom pokrivenom spôsobe myslenia, akým premýšľa Igor Matovič, bol ten zámer na celoplošné testovanie jeho snahou o čosi dobré, ale dopadlo to katastrofálnym spôsobom. Neopakoval to nikto na svete. Nikto sa nechytil tohto prazvláštneho uleteného nápadu, ktorý nás stál cez miliardu eur, ktorý zrušil alebo zruinoval verejné financie, zadlžil obyvateľov Slovenska a spôsobil obrovské množstvo problému a úmrtí v nemocniciach. A vy to dobre viete. A všetci sa stále po tom všetkom bojíte Igorovi Matovičovi povedať pravdu, preto sa vy tu teraz nejakým zvláštnym spôsobom chcete ospravedlňovať a nejak si sypať popol na hlavu. Lenže my vám toto už po tej celej dobe a po tom všetkom, čo táto vláda, ktorá sa v ničom nevymenila, iba tu hrá divadlo, predviedla, skrátka neveríme. My vám neveríme ani to, že Eduard Heger, ktorý je len hovorcom Igora Matoviča, bude nejakým hrdým a dôstojným premiérom Slovenskej republiky. Veď my všetci vidíme, ako sa k nemu Matovič správa na tlačovkách, že skáče, ako si Matovič píska. Vidíme, kto tu rieši zahraničnú politiku, kto tu za štát dohaduje dôležité zmluvy, kto tu v skutočnosti všetko riadi a že sa nezmenilo vôbec nič. Tak na základe čoho vám máme dať dôveru a veriť tomu, že je to teraz v tejto chvíli inak len preto, že ste to tu takto pekne povedali. Pán Grendel, sami viete, že to, čo hovoríte nie je pravda. Ale tá pozícia, ktorú máte, vám jednoducho za to v tejto chvíli stojí.
Hrnčiar, Andrej, podpredseda NR SR (2018-05-16):
Je všeobecný súhlas? (Nesúhlasná reakcia pléna.) Takže dávam hlasovať, prosím, prezentujte sa. (Hluk v sále.) Prosím, prezentujme a hlasujme. (Hlasovanie.) Prítomných 90, za 79, proti 8, nezdržal sa nikto, nehlasovali 3. Konštatujem, že sme uvedený návrh schválili. Pri voľbe člena Rady pre vysielanie a retransmisiu je možné označiť alternatívu za najviac u jedného kandidáta. Pri voľbe kandidátov na členov disciplinárnych senátov sudcov je možné označiť alternatívu za aj u všetkých kandidátov. Pri voľbe kandidáta na člena disciplinárnych senátov inej osoby ako sudcu je možné označiť alternatívu za najviac u jedného kandidáta. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. Pristúpime k vykonaniu tajného hlasovania. (Hlasovanie o návrhu na voľbu člena Rady pre vysielanie a retransmisiu , tlač 929, a o návrhu na voľbu kandidátov na členov disciplinárnych senátov , tlač 906.) (Akt tajného hlasovania.)
M. Číž, podpredseda NR SR: (2007-03-22):
(Hlasovanie.) Prítomných 125 poslancov, za návrh 113 poslancov, zdržalo sa 6 poslancov, nehlasovalo 6 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pani spravodajkyňa.
Leščáková, Viera, poslankyňa NR SR (2020-11-03):
Keďže sme rozhodli, že návrh zákona prerokujeme v druhom čítaní, prosím, dajte hlasovať o tom, že návrh zákona bude pridelený na prerokovanie: Ústavnoprávnemu výboru Národnej rady Slovenskej republiky, Výboru Národnej rady pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhuje predseda Národnej rady Slovenskej republiky určiť Výbor Národnej rady Slovenskej republiky pre vzdelávanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výboroch do 30 dní a v gestorskom výbore do 32 dní od jeho prerokovania v Národnej rade v prvom čítaní. Dajte o tom hlasovať, pán predsedajúci.
P. Paška, predseda NR SR: (2009-04-29):
(Hlasovanie.) 122 prítomných, 75 za, 26 proti, 20 sa zdržalo, 1 nehlasoval. Tento návrh sme schválili.
Kollár, Boris, predseda NR SR (2023-02-07):
S ďalšou faktickou pán poslanec Krajčír.
M. Hort, podpredseda NR SR: (2009-06-16):
Budeme teraz pokračovať prvým čítaním o vládnom návrhu zákona, ktorým sa mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení zákona č. 240/2006 Z. z. Vládny návrh zákona je pod tlačou 1071 a návrh na jeho pridelenie na prerokovanie výborom je v rozhodnutí č. 1113. Prosím teraz ministra hospodárstva Slovenskej republiky Ľubomíra Jahnátka, aby vládny návrh zákona uviedol. Nech sa páči, pán minister.
Hrušovský, Pavol, podpredseda NR SR (2010-12-14):
Pokračujeme v rokovaní, páni poslanci a poslankyne. (Ruch v sále.) Prosím, upokojte sa. Pani poslankyňa Gibalová... (Hlasy v sále.) Buď zostaňte, alebo odíďte. Poprosím pána navrhovateľa kolegu Jurčíka, aby zaujal miesto pre navrhovateľov, pán poslanec Přidal je zodpovedný, už sedí na svojom mieste, a pána poslanca Žigu, aby ako posledný prihlásený ústne do rozpravy vystúpil. Nech sa páči, pán poslanec, máte slovo.
Kéry, Marián, poslanec NR SR (2019-05-14):
Ďakujem za slovo. Pani poslankyňa, súhlasím s vami a s vaším konštatovaním, že zo slovenskej politickej scény sa vytratil alebo vymizol konsenzus týkajúci sa zahraničnej politiky. Na to sme tu boli dlhé obdobie zvyknutí. Ale s čím nemôžem súhlasiť, je vaše strohé skonštatovanie, že za to všetko môže len vládna koalícia. Predsa konsenzus je o tom, aby sa dohodli všetci, aj opozičné strany. Ja si nepamätám, že by niekto z vládnej koalície spochybňoval naše členstvo v Európskej únii alebo v Severoatlantickej aliancii. Ale na čo sa dobre pamätám, je, že v období, keď bol predsedom vlády Robert Fico a hovoril o tom, že Slovensko by malo mať ambíciu byť súčasťou jadra Európskej únie, byť v prvej lige, tak predseda strany Sloboda a Solidarita Richard Sulík to veľmi kritizoval a dokonca si robil z toho srandu. Náš životný priestor je Európska únia a Severoatlantická aliancia, ale na druhej strane nám to nebráni k tomu, aby sme mali dobré vzťahy napríklad s Ruskou federáciou, so štátom, ktorý ste viackrát podrobila kritike. A s čím súhlasím, je napríklad aj váš názor na ochranu náboženskej slobody vo svete. Priznám sa, že viackrát som mal možnosť stretnúť sa a rozprávať sa so štátnym tajomníkom z Maďarska Tristanom Azbejom a naozaj Maďarsko môže byť v tomto pre nás vzorom, pretože aj ochrana náboženskej slobody vo svete môže byť naším prínosom k akejsi solidarite na to, aby sme riešili problémy s utečencami a migráciou.
Jurinová, Erika, podpredsedníčka NR SR (2013-06-26):
Nech sa páči, pán poslanec Ivan Švejna.
Šimečka, Michal, podpredseda NR SR (2024-04-18):
Pán poslanec Dostál s reakciou.
Hort, Milan, podpredseda NR SR (2010-11-03):
Ďalej, pán poslanec Dostál, Ondrej, nech sa páči.
Muránsky, Peter, poslanec NR SR (2015-09-17):
Ďakujem pekne. Pán poslanec tu porozprával všeličo od rôznych proste tém. Z toho s niečím sa, samozrejme, stotožňujem, ani neviem, či sa s ničím dá stotožniť, ale v jednom určite sa to dá. Ja som to povedal aj pri inej príležitosti, že v krajine národ, civilizácia, ktorá vyprázdni svoj kultúrno-hodnotový priestor, tak jednoducho tú krajinu a tú zem zaujme iný kultúrno-hodnotový priestor a iné národy. A v tomto prípade sa to začína veľmi markantne diať. Proste islamská kultúra postupne a pozvoľne obsadí Európu a Európa sa stane apendixom arabského a moslimského sveta. To si treba uvedomiť. Toto sa dneska deje. Iba raz sa podarilo, jednoducho to bolo v Európe, naopak, a to bolo na sklonku zániku Západorímskej ríše, keď barbarské, germánske kmene, ktoré obsadili Západorímsku ríšu, ktoré ale nemali ucelenú náboženskú kultúrno-hodnotovú predstavu, tak jednoducho prijali kultúru, náboženstvo Západorímskej ríše a skultúrňovali sa. Ale to bol výnimočný prípad v histórii Európy, dneska sa deje pravý opak, Európa sa stane proste islamskou a nastanú tie hodnoty, ktoré prinesú, bohužiaľ, títo prisťahovalci. A tie prevládnu, to mi verte.
Grendel, Gábor, podpredseda NR SR (2022-05-24):
Dávam teraz slovo spoločnému spravodajcovi z výboru pre kultúru a médiá pánovi poslancovi Milanovi Potockému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Ďuriš Nicholsonová, Lucia, podpredsedníčka NR SR (2017-05-11):
Jedna faktická poznámka na vaše vystúpenie, pán poslanec Fecko. Nech sa páči, pán poslanec Bernaťák.
Gaborčáková, Soňa, poslankyňa NR SR (2017-03-22):
Ďakujem za slovo. Pán kolega spomenul rezervy na financie. Ja som sa pozerala, že v rámci podpory rodiny sa rozpočtuje na rok 2017 prídavok na dieťa, rodičovský príspevok, príspevok na starostlivosť nižší je rozpočtovaný ako na rok 2016. Čiže naozaj investujeme do toho menej ako v roku 2016, čo svedčí aj vlastne o počte poberateľov, a preto by sa mal vytvoriť priestor práve pre tie rodiny, ktoré to naozaj potrebujú. Ďakujem.
Pellegrini, Peter, predseda NR SR (2024-02-08):
Prezentujme sa a hlasujeme o bode číslo 332 druhého pozmeňujúceho návrhu poslanca Galka. (Hlasovanie.) Prítomných 130 poslancov, za 16, proti 78, zdržalo sa 35, nehlasoval 1. Tento bod sme neschválili.